### | | | | --- | --- | | | | | --- | | **Byråd** 11. december 2017 Sagsnr. 710-2007-2006 Dok.nr. 710-2017-260301 Sagsbehandler DPJMH | | 156.                Forslag til ændring af Favrskov Kommunes styrelsesvedtægt - 2. behandling - Åbent

###

|  |  |
| --- | --- |
| Tidl. politisk behandling | BY, 02.04.13, pkt. 37, BY, 30.04.13, pkt. 54,  BY, 28.01.14, pkt. 29, BY 07.01.14, pkt. 3 |
| Forventet sagsgang | BY, BY |
| Lovgrundlag | Lov om kommunernes styrelse   Vederlagsbekendtgørelsen |

###

**SAGENS INDHOLD**

Byrådet skal i denne sag tage stilling til forslag til
revideret styrelsesvedtægt for Favrskov Kommune.

Revisionen er i al væsentlighed baseret på den
konstitueringsaftale, der blev indgået 28. november 2017 mellem alle partier i
det kommende byråd. Herudover er der foreslået enkelte opgaveflytninger og
foretaget en række sproglige præciseringer og rettelser.

Styrelsesvedtægten fastlægger de nærmere regler for
kommunens styrelse og opgavedeling mellem udvalgene – og den skal undergives to
behandlinger i Byrådet med mindst seks dages mellemrum.

Forslag til revideret styrelsesvedtægt fremlægges til
politisk behandling på ekstraordinære byrådsmøder 4. og 11. december 2017,
således konstitueringen af det nye byråd kan baseres på den reviderede styrelsesvedtægt.
Det konstituerende møde afholdes 11. december 2017.

**VURDERING**

Det fremgår af konstitueringsaftalen, at det er aftalt, at
antallet af stående udvalg udvides fra fem til seks, idet der nedsættes et nyt
stående udvalg benævnt Planudvalget. Dette udvalg vil hovedsagligt få tilført
opgaver fra det nuværende Teknik- og Miljøudvalg.

Det fremgår endvidere af konstitueringsaftalen, at antallet
af udvalgspladser i de stående udvalg udvides fra 27 til 30, og at der fremover
vil være fem medlemmer i hvert af de stående udvalg.

Det bemærkes, at der med
oprettelsen af det ekstra udvalg ikke foreslås indskrænkninger eller andre
ændringer i Økonomiudvalgets opgaver på planområdet.

Ud over de ændringer af
styrelsesvedtægten, der følger af konstitueringsaftalen, foreslås der enkelte
flytninger af opgaver mellem de stående udvalg. Endelig er der foretaget en
opdatering af opgaveporteføjlen under Arbejdsmarkedsudvalget, så den er i
overensstemmelse med de aktuelle lovbestemte opgaver inden for området.

De foreslåede ændringer af
indholdsmæssig betydning er markeret med gult i forslaget til ny
styrelsesvedtægt.

Det bemærkes, at opgaven med
tildeling af bevillinger til hyrevognskørsel flyttes fra kommunerne til en
statslig myndighed med virkning fra 1. januar 2018.

I forbindelse med indgåelse af konstitueringsaftalen har
partierne også forholdt sig til vederlagene til udvalgsformænd og -medlemmer.

Summen af de årlige vederlag til udvalgsformænd,
udvalgsnæstformænd samt udvalgsmedlemmer skal for Favrskov Kommunes vedkommende
(kommuner med mellem 40.001 og 60.000 indbyggere) holdes inden for en
økonomiske ramme på 305 % af borgmesterens vederlag.

Det fremgår af konstitueringsaftalen, at det er aftalt, at
der fremover skal ydes vederlag svarende til følgende procentandel af
borgmesterens vederlag: 15 % til formændene for de stående udvalg, 5 % til de
øvrige medlemmer af de stående udvalg, 6 % til medlemmerne af Økonomiudvalget
(borgmesteren modtager som formand ikke vederlag), 10 % til formanden og 5 %
til næstformanden for det særlige Børn og unge-udvalg, 4 % til formanden for
Folkeoplysningsudvalget og 4 % til formanden for Landsbyrådet (§ 17, stk.
4-udvalg) og 2 % til det andet politiske udpegede medlem af Landsbyrådet.

**ØKONOMI**

Med den foreslåede honorering vil der være disponeret et
beløb på 2.720.279 kr. svarende 271 % af borgmesterens vederlag, og der
resterer således 341.290 kr. til senere disponering i forbindelse med eventuel
nedsættelse af §17, stk. 4-udvalg og andre aktiviteter i medfør at
styrelsesloven.

**INDSTILLING**

Kommunaldirektøren indstiller til Byrådet:

1. At forslag til ændring af
styrelsesvedtægten for Favrskov Kommune godkendes og videresendes til 2.
behandling på det ekstraordinære byrådsmøde 11. december 2017 med henblik på
endelig godkendelse.

2. At Byrådet godkender vederlagene til
medlemmerne af Økonomiudvalget, de stående udvalg og det særlige Børn og
unge-udvalg samt til Landsbyrådets formand og til det andet politisk udpegede
medlem af Landsbyrådet.

**BESLUTNING**

***Byråd, 4. december 2017:***

Fraværende:Esben Lauritsen, Bitten Søndergaard,
Valdemar Jepsen, Ronnie Kristensen

Ad 1. Godkendt til oversendelse til 2. behandling.

Ad 2. Godkendt.

**Bilag**

|  |  |
| --- | --- |
| Forslag til styrelsesvedtægt - januar 2018 | 710-2017-253719 |
| Styrelsesvedtægt gældende - januar 2017 | 710-2017-6497 |